钦定古今图书集成/理学汇编/学行典/第201卷 > 陈廷选
## 钦定古今图书集成/理学汇编/学行典/第201卷 > 陈廷选

按《潜山县志》：“陈廷选业儒。母谢氏，年逾七旬，贼至，病
不能行，选负母奔避，妻陈氏携药饵以随，路逢贼，匿
草闲，选为贼所获，露刃将杀其母，选叩头流血，愿以
身代。贼曰：‘欲全汝志，难全汝身’。怒杀之，气绝，尚抱母
不忍释手。贼去，陈氏出，扶姑匿于石穴。时子文露授
经郡城，闻变奔赴，时当溽暑，选已遇害，数日颜色如”
生。陈氏同子露殡如礼，因嘱曰：“姑老矣，子善事之。”即
抚棺大痛坠岩，露急援之，不及而死。崇祯闲，学使旌
以“一门完节。”